2016 m. birželio 1 d., trečiadienį, 12 val. Kauno apskrities viešoji biblioteka kviečia į šventinį Bibliotekų metų renginį "Vasara su knyga: nuo saulėtekio iki saulėlydžio" Mažajame Ąžuolyne, prie Kauno apskrities viešosios bibliotekos, lyjant – viduje (Radastų g. 2).
Renginio metu bus gaminami ir laidomi aitvarai, lankstomi origamiai, šokinėjama per gumą, bus galima žaisti klasę, mainytis atsineštomis knygomis knygų mainytuvėse. Įvairiaspalvėmis kreidelėmis bus marginamas ant grindinio nupieštas didžiulis drugelis ir džiaugsmingai pasitinkama vasaros pradžia, susibūrus į sąspietį (angl. flashmob)! Mažyčio stebuklo, romantikos ir elegancijos dvelksmą sukurs skrajojantys muilo burbulai, įvairiausių žaidimų ir skaitymo oazės.